जिला बांदा, कस्बा बांदा, मुहल्ला मर्दननाका मुहल्ला।हिन्दू मुसलमान हेंया दशहरा का त्योंहार मनावा जात है।हिन्दू मुसलमान आपसी प्रेम के कारन पच्चीस साल से तुफैल अहमद रावण बनावै का काम करत है ताजिया भी बनावत है।तुफैल अहमद का कहब है कि मैं आपन बाप से रावण अउर ताजिया बनावै का काम सीखे हौं।रावण का पुतला लगभग बीस फुट लम्बा बनावा जात है।रावण का टुकड़ा- टुकड़ा कइके बनावा जात है।जेहिमा ऊपर का ढोला , नीचे का ढोला , हाथ, गोड़, मुंह सब अलग- अलग बनावा जात है।रावण का बनावै मा बीस- पच्चीस दिन लागत है।बांस, काली माटी, गोंद, रद्दी अउर रंगीन पेपर रावण बनावै मा लागत है।रावण बनावै मा हमें ज्यादा रुपिया नहीं मिलत आय।आपसी एकता अउर प्रेम के कारन मैं रावण बनावत हौं।